**Pirkimo sutartis [CPO LT pirkimo numeris]**

*Fiksuoto įkainio kainodara*

[PIRKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – PIRKĖJAS), ir

[TIEKĖJO pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė ir pareigos)

(toliau – TIEKĖJAS),toliau kartu vadinami Šalimis, vadovaudamiesi dinaminėje pirkimo sistemoje Rentgeno diagnostinės įrangos ir priemonių užsakymai per CPO LT elektroninį katalogą Nr. 696308 įvykusio Konkretaus pirkimo Nr. [konkretaus pirkimo numeris] sąlygomis, sudarome šią prekių pirkimo sutartį (toliau – Pirkimo sutartis):

# 1. Bendrosios nuostatos

## 1.1. Pirkimo sutartyje naudojamos sąvokos:

### 1.1.1. Centrinė perkančioji organizacija (CPO LT) – Viešoji įstaiga CPO LT, atliekanti prekių, paslaugų ir darbų pirkimų procedūras kitų perkančiųjų organizacijų naudai.

### 1.1.2. Centralizuotų viešųjų pirkimų elektroninis katalogas – valstybės informacinė sistema, kurioje atliekamos pirkimo procedūros centrinės perkančiosios organizacijos sudarytos preliminariosios sutarties ar sukurtos dinaminės sistemos pagrindu.

### 1.1.3. Prekės – Prekės, apibrėžtos Pirkimo sutarties sąlygose, jos prieduose ir su šiomis Prekėmis susijusios paslaugos, kurias TIEKĖJAS įsipareigoja teikti PIRKĖJUI pagal šią Pirkimo sutartį, ir galiojančių teisės aktų reikalavimus.

### 1.1.4. Pradinės sutarties vertė – lėšų suma, nurodyta Pirkimo sutarties priede ir apskaičiuota pagal Kainodaros taisyklių nustatymo metodiką, patvirtintą Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“. Pradinės sutarties vertė nekinta per visą sutarties vykdymo laikotarpį, išskyrus kai sutarties vertė peržiūrima pagal joje nurodytas kainų peržiūros sąlygas.

### 1.1.5. Pirkimo dokumentai – šiai Pirkimo sutarčiai sudaryti vykdytos viešojo pirkimo procedūros metu pateiktų arba nurodytų dokumentų visuma, kuriais vadovaujantis TIEKĖJAS pateikė pasiūlymą.

### 1.1.6. Pirkimo sutarties kaina – bendra kaina, kurią PIRKĖJAS privalo sumokėti TIEKĖJUI už Pirkimo sutartyje nurodytas Prekes pagal Pirkimo sutartį. Į Pirkimo sutarties kainą įskaičiuojami visi mokesčiai ir visos kitos TIEKĖJO patiriamos su Pirkimo sutarties vykdymu susijusios išlaidos.

### 1.1.7. Prekės kaina (įkainis) – Prekės mato vieneto kaina.

### 1.1.8. Techninė specifikacija – Pirkimo sutarties priede ir kituose Pirkimo sutarties dokumentuose nustatyti reikalavimai Prekėms.

1.2. Kitos Pirkimo sutartyje vartojamos sąvokos atitinka Lietuvos Respublikos viešųjų pirkimų įstatyme (toliau – VPĮ), Lietuvos Respublikos civiliniame kodekse (toliau – Civilinis kodeksas) ir juos įgyvendinančiuose teisės aktuose nustatytas sąvokas, išskyrus atvejus, kai Pirkimo sutartyje apibrėžta kitaip.

## 1.3. Jeigu Pirkimo sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.

## 1.4. Jeigu Pirkimo sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.

## 1.5. Jeigu Pirkimo sutartyje Pirkimo nenurodyta kitaip, trukmė ir terminai skaičiuojami kalendorinėmis dienomis.

## 1.6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

**2. Pirkimo sutarties dalykas**

2.1. Šios Pirkimo sutarties dalykas yra Prekės, nurodytos Pirkimo sutarties priede ir aprašytos Techninėje specifikacijoje.

## 2.2. Pirkimo sutartimi TIEKĖJAS įsipareigoja Pirkimo sutartyje nustatytomis sąlygomis ir tvarka perduoti PIRKĖJO nuosavybėn Prekes, atitinkančias Techninės specifikacijos nustatytus reikalavimus, o PIRKĖJAS įsipareigoja priimti tinkamai ir laiku pristatytas Prekes bei sumokėti TIEKĖJUI Pirkimo sutarties kainą Pirkimo sutartyje nustatytomis sąlygomis ir tvarka.

## 2.3. PIRKĖJAS numato galimybę įsigyti TIEKĖJO pasiūlyme arba Techninėje specifikacijoje nenurodytų, tačiau su viešojo pirkimo objektu susijusių Prekių neviršijant 10 (dešimt) procentų Pradinės sutarties vertės.

# 3. Šalių teisės ir pareigos

3.1. PIRKĖJAS įsipareigoja:

### 3.1.1. priimti Pirkimo sutartyje nustatytais terminais ir tvarka TIEKĖJO pristatytas Prekes, atitinkančias Techninės specifikacijos nustatytus reikalavimus;

### 3.1.2. Prekių priėmimo metu patikrinti TIEKĖJO pristatytas Prekes ir įforminti patikrinimo rezultatus Pirkimo sutartyje nustatyta tvarka;

### 3.1.3. sumokėti TIEKĖJUI už priimtas Prekes Pirkimo sutartyje nustatytą kainą Pirkimo sutartyje nustatytomis sąlygomis ir tvarka;

### 3.1.4. pranešti TIEKĖJUI apie Pirkimo sutarties sąlygų, nustatančių Prekių kokybę, atitikimą Techninei specifikacijai, kiekį, asortimentą, komplektiškumą, tarą ir pakuotę, pažeidimą per 5 darbo dienas, po to, kai buvo ar, atsižvelgiant į daiktų pobūdį ir paskirtį, turėjo būti nustatytas atitinkamos sąlygos pažeidimas;

### 3.1.5. bendradarbiauti su TIEKĖJU: suteikti TIEKĖJUI jo pagrįstai prašomą, PIRKĖJO turimą informaciją ir (ar) dokumentus, būtinus Pirkimo sutarčiai tinkamai ir laiku įvykdyti;

3.1.6. per Pirkimo sutarties galiojimo terminą nupirkti *ne mažiau kaip [nuo 70 iki 100] procentų kiekvienos Pirkimo sutarties priede nurodytų Prekių vienetų ;*

### 3.2. PIRKĖJAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## 3.3. PIRKĖJAS turi teisę:

### 3.3.1. nepriimti Pirkimo sutarties reikalavimų neatitinkančių Prekių;

### 3.3.2. reikalauti, kad TIEKĖJAS tinkamai ir laiku vykdytų įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

### 3.3.3. tikrinti pristatomų Prekių kokybę, kiekį, asortimentą, komplektiškumą, tarą, pakuotę ir/ar kitas atitikties Techninei specifikacijai sąlygas, taip pat be atskiro pranešimo atlikti pristatomų Prekių patikrinimus, kurie PIRKĖJUI atrodo reikalingi, pareikšti TIEKĖJUI pastabas dėl Prekių tiekimo. PIRKĖJO pastebėti trūkumai fiksuojami raštu arba el. paštu ir turi būti TIEKĖJO sąskaita ištaisyti per PIRKĖJO nurodytą terminą;

### 3.3.4. neapmokėti Europos elektroninių sąskaitų faktūrų standarto neatitinkančių sąskaitų faktūrų, jeigu TIEKĖJAS jas pateikia ne Pirkimo sutartyje numatytomis priemonėmis;

### 3.3.5. išskaičiuoti netesybas ir kitus dėl TIEKĖJO kaltės patirtus nuostolius iš TIEKĖJUI mokėtinų sumų, prieš tai raštu informavęs TIEKĖJĄ;

### 3.3.6. sustabdyti mokėjimus TIEKĖJUI, jeigu TIEKĖJAS nevykdo arba netinkamai vykdo bet kokius Pirkimo sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti;

### 3.3.7. prašyti TIEKĖJO pateikti visus Prekių atitikimą Techninei specifikacijai pagrindžiančius dokumentus;

### 3.3.8. Pirkimo sutartyje nustatyta tvarka reikalauti TIEKĖJO pakeisti TIEKĖJO darbuotoją ir (ar) subtiekėją ar jo darbuotoją, tiesiogiai vykdantį Pirkimo sutartyje nurodytus įsipareigojimus, jeigu Pirkimo sutarties vykdymui paskirtas asmuo netinkamai vykdo ar pažeidžia Pirkimo sutartyje nurodytas pareigas;

### 3.3.9. prašyti TIEKĖJO pateikti informacija ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.5.13-3.5.14 p. reikalavimams;

### 3.3.10. nustačius, kad Prekės (jų sudėtinės dalys) neatitinka Pirkimo sutarties 3.5.13-3.5.14 p. nuostatų, reikalauti TIEKĖJO pakeisti Prekes į atitinkančias;

### 3.4. PIRKĖJAS turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

## 3.5. TIEKĖJASįsipareigoja:

### 3.5.1. Pirkimo sutartyje nustatytais terminais ir tvarka pristatyti ir perduoti PIRKĖJO nuosavybėn Prekes, atitinkančias Pirkimo sutartyje ir Techninėje specifikacijoje nustatytus reikalavimus;

### 3.5.2. kartu su Prekėmis perduoti PIRKĖJUI visą būtiną dokumentaciją;

### 3.5.3. iki Pirkimo sutartyje nustatyta tvarka Prekių pristatymo PIRKĖJUI momento prisiimti atsitiktinio Prekių žuvimo ar sugedimo riziką;

### 3.5.4. Techninėje specifikacijoje nustatytais atvejais, tvarka ir terminais iki Prekių perdavimo–priėmimo akto pasirašymo pristatytą Prekę surinkti, sumontuoti ir (arba) įdiegti bei instruktuoti ir (arba) apmokyti PIRKĖJO nurodytus asmenis darbui su Preke (jeigu taikoma). Dėl mokymų apimties ir tvarkos sutarties šalys susitaria atskiru susitarimu.

### 3.5.5. tinkamai vykdyti įsipareigojimus, numatytus Pirkimo sutartyje, įskaitant ir Prekių trūkumų šalinimą. TIEKĖJAS pasirūpina visa būtina įranga, darbų sauga ir darbo jėga, reikalinga Sutarties vykdymui;

### 3.5.6. bendradarbiauti su PIRKĖJU ir neatlygintinai konsultuoti jį visais su Pirkimo sutarties vykdymu susijusiais klausimais;

### 3.5.7. nedelsiant bet ne vėliau nei per 3 (tris) darbo dienas nuo aplinkybių paaiškėjimo, raštu informuoti PIRKĖJĄ apie bet kurias aplinkybes, kurios trukdo ir (ar) gali sutrukdyti TIEKĖJUI įvykdyti sutartinius įsipareigojimus Pirkimo sutartyje nustatytais terminais bei tvarka. Toks pranešimas nepanaikina PIRKĖJO teisės skaičiuoti netesybas pagal Pirkimo sutartį ar reikalauti atlyginti kitus nuotolius, jeigu Prekės nebūtų pristatytos laiku (ši sąlyga negalioja, jeigu aplinkybės priklauso nuo UŽSAKOVO arba trečiųjų šalių);

### 3.5.8. tiekiant Prekes laikytis Lietuvos Respublikoje galiojančių įstatymų ir kitų teisės aktų reikalavimų, ir užtikrinti, kad TIEKĖJO ar jo pasitelkto subtiekėjo (-ų) (jeigu pasitelkiamas) darbuotojai jų laikytųsi. TIEKĖJAS garantuoja PIRKĖJUI ir (ar) trečiajai šaliai nuostolių atlyginimą, jeigu TIEKĖJO ar jo pasitelkto Subtiekėjo (-ų) (jeigu pasitelkiamas) darbuotojai nesilaikytų įstatymų ar kitų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;

### 3.5.9. užtikrinti, kad Pirkimo sutartį vykdys tik teisę verstis atitinkama veikla turintys asmenys, įskaitant ir pasitelkiamą (-us) subtiekėją (-us) (jeigu pasitelkiamas), neatsižvelgiant į tai, ar TIEKĖJO kvalifikacija dėl teisės verstis atitinkama veikla buvo tikrinama arba tikrinama ne visa apimtimi;

### 3.5.10. savo sąskaita apsaugoti PIRKĖJĄ nuo bet kokių pretenzijų ar nuostolių, atsirandančių dėl TIEKĖJO ar asmenų, už kuriuos atsako TIEKĖJAS, veiksmų ar aplaidumo vykdant Pirkimo sutartį bei atlyginti dėl šių veiksmų padarytus nuostolius PIRKĖJUI ir (ar) tretiesiems asmenims, tame tarpe ir dėl bet kokių teisės aktų pažeidimo ar bet kokių kitų asmenų teisių pažeidimo;

### 3.5.11. nenaudoti PIRKĖJO prekės ženklo ar pavadinimo jokioje reklamoje, leidiniuose ar kt. be išankstinio raštiško PIRKĖJO sutikimo;

### 3.5.12. užtikrinti iš PIRKĖJO Pirkimo sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą;

### 3.5.13. Mobilizacijos, karo, neparastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl VPĮ 45 str. 21 d. 3 p. nuostatos taikymo, užtikrinti, kad pristatomų prekių (jų sudėtinių dalių) kilmės šalis nėra iš valstybių ar teritorijų, nurodytų VPĮ 45 str. 21 d. 3 p.;

### 3.5.14. Užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų VPĮ 45 str. 21 d. 3 p., kai šios pakuotės įgytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo;

### 3.6. TIEKĖJAS įsipareigoja tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

## 3.7. TIEKĖJAS turi teisę:

### 3.7.1. reikalauti, kad PIRKĖJAS priimtų kokybiškas ir Pirkimo sutartyje nustatytus reikalavimus atitinkančias Prekes bei sumokėtų už jas Pirkimo sutartyje 3.7.2. nustatytą kainą Pirkimo sutartyje nustatytomis sąlygomis ir tvarka;

### 3.7.3. reikalauti, kad PIRKĖJAS tinkamai ir laiku vykdytų kitus įsipareigojimus, nurodytus Pirkimo sutartyje ir Lietuvos Respublikoje galiojančiuose teisės aktuose;

### 3.7.4. prašyti, kad PIRKĖJAS pateiktų Pirkėjo turimus dokumentus ir (ar) kitą informaciją, kurie yra būtini TIEKĖJO tinkamam Pirkimo sutartimi prisiimtų įsipareigojimų įvykdymui.

### 3.8. Tiekėjas turi kitas teises, numatytas Pirkimo sutartyje ir Lietuvos Respublikoje galiojančiuose teisės aktuose.

# 4. Pirkimo sutarties kaina ir mokėjimo tvarka

## 4.1. Pirkimo sutartis yra *fiksuoto įkainio* sutartis.

## 4.2. Pirkimo sutarties kainos apskaičiavimo būdas ir Pradinės sutarties vertė nurodyta Pirkimo sutarties priede.

## 4.3. Į Prekių kainą yra įskaičiuoti visi mokesčiai ir visos TIEKĖJO išlaidos, apimančios viską, ko reikia visiškam ir tinkamam Pirkimo sutarties įvykdymui (įskaitant sąskaitų faktūrų pateikimo šioje Pirkimo sutartyje numatytomis priemonėmis išlaidas):

## 4.3.1. apsirūpinimo medžiagomis ar įrankiais, reikalingais pristatytų Prekių surinkimui ir (arba) priežiūrai, išlaidos;

## 4.3.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitos su Prekių tiekimu susijusios išlaidos;

## 4.3.3. transporto išlaidos;

## 4.3.4. darbo užmokesčio ir/ar atlyginimo subtiekėjui išlaidos;

## 4.3.5. visos su dokumentų, numatytų Techninėje specifikacijoje ir Pirkimo sutartyje, rengimu, vertimu (jei reikalaujama) ir pateikimu susijusios išlaidos;

### 4.3.6. Pirkimo sutarties sąlygose ar Techninėje specifikacijoje nurodytos PIRKĖJO darbuotojų mokymo ir konsultavimo išlaidos;

### 4.3.7. suteiktų Prekių garantijos ar garantinės priežiūros išlaidos;

### 4.3.8. licencijų, patentų, leidimų ir pan. gavimo išlaidos;

### 4.3.9. kitos su Prekių tiekimu ir kitų Pirkimo sutartyje numatytų įsipareigojimų vykdymu susijusios išlaidos ir mokesčiai.

## 4.4. Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiamos TIEKĖJO pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.

4.5. *Jei finansuojama UŽSAKOVO biudžeto lėšomis*: [UŽSAKOVAS sumoka TIEKĖJUI už tinkamai ir kokybiškai patiektas Prekes Šalims pasirašius Prekių perdavimo–priėmimo aktą ir TIEKĖJUI Pirkimo sutartyje nustatyta tvarka pateikus sąskaitą faktūrą, ne vėliau kaip per 30 (trisdešimt) kalendorinių dienų, skaičiuojamų nuo sąskaitos gavimo dienos, lėšas pervesdamas į TIEKĖJO banko sąskaitą.]

*Jei finansuojama ES arba trečiųjų šalių lėšomis*: [UŽSAKOVAS sumoka TIEKĖJUI už tinkamai ir kokybiškai patiektas Prekes Šalims pasirašius Prekių perdavimo–priėmimo aktą ir TIEKĖJUI Pirkimo sutartyje nustatyta tvarka pateikus sąskaitą faktūrą, ne vėliau kaip per 60 (šešiasdešimt) kalendorinių dienų, skaičiuojamų nuo sąskaitos gavimo dienos, lėšas pervesdamas į TIEKĖJO banko sąskaitą.]

[4.6. Avansiniai mokėjimai nėra numatyti.]

## [4.6. Avansinio mokėjimo tvarka:

### 4.6.1. TIEKĖJUI paprašius, PIRKĖJAS sumoka avansą – ne daugiau kaip [nuo 5 iki 100 proc.] procentų Pradinės Pirkimo sutarties vertės. Dėl išankstinio mokėjimo TIEKĖJAS turi kreiptis per 20 darbo dienų nuo Pirkimo sutarties pasirašymo, pateikdamas išankstinio mokėjimo sąskaitą faktūrą ir išankstinio mokėjimo grąžinimo garantiją – banko garantiją ar draudimo bendrovės laidavimo raštą, kuriame būtų nurodyta privaloma sąlyga pagal pirmą pareikalavimą (užtikrinimo sąlygos: avanso dydžio užtikrinimo suma; galiojimo laikas – išankstinio mokėjimo užtikrinimo garantija turi galioti tol, kol bus užskaitytas išankstinis mokėjimas; besąlyginis ir neatšaukiamas įsipareigojimas sumokėti užtikrinimo sumą ne ginčo tvarka per nustatytą terminą, gavus pirmą raštišką užsakovo reikalavimą mokėti, patvirtinantį: a) kad TIEKĖJAS pagal Pirkimo sutarties sąlygas negrąžino išankstinio mokėjimo ir b) sumą, kurios TIEKĖJAS negrąžino.). TIEKĖJAS banko garantiją ar draudimo bendrovės laidavimo raštą turi iš anksto suderinti su PIRKĖJU. PIRKĖJAS sumoka avansu per 30 darbo dienų nuo išankstinio mokėjimo sąskaitos faktūros ir išankstinio mokėjimo grąžinimo garantijos gavimo dienos. Sumokėto avanso suma išskaitoma iš mokėjimo sumos. Tuo atveju, jei Pirkimo sutartis neįvykdyta ar įvykdyta nepilnai, išmokėta ir neužskaityta avanso suma grąžinama PIRKĖJUI. Jei išankstinio mokėjimo grąžinimą užtikrinantis bankas ar draudimo bendrovė taptų nemokiu (-ia), paskelbtų apie ketinimą nebevykdyti įsipareigojimų ar iš kitų aplinkybių būtų aišku, jog nebegalės įvykdyti prisiimtų įsipareigojimų, PIRKĖJAS gali reikalauti, kad TIEKĖJAS pateiktų naują išankstinio mokėjimo grąžinimo užtikrinimą, atitinkantį šio punkto reikalavimus;

### 4.6.2. Kai išmokėtas avansas, už Prekes pradedama mokėti, kai užskaityta visa išankstinio mokėjimo suma.]

## 4.7. Prekių kainos ir Pradinės sutarties vertės perskaičiavimas:

4.7.1. *PVM pokyčio atveju:*

### 4.7.1.1. Jeigu Pirkimo sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką TIEKĖJO teikiamų Prekių Pirkimo sutartyje nurodytai kainai, Pirkimo sutartyje nurodyta Prekių kaina perskaičiuojama ją didinant arba mažinant. Perskaičiavimas įforminamas Pirkimo sutarties pakeitimu, kuris tampa neatskiriama Pirkimo sutarties dalimi. Perskaičiuota Prekių kaina taikoma už tą Prekių dalį, už kurią sąskaita išrašoma galiojant naujam PVM. Jeigu Prekių kainos perskaičiavimą dėl pasikeitusio (padidėjusio ar sumažėjusio) PVM inicijuoja TIEKĖJAS, jis turi raštu kreiptis į PIRKĖJĄ ir pateikti konkrečius skaičiavimus dėl pasikeitusio PVM įtakos Prekių kainai. PIRKĖJAS taip pat turi teisę inicijuoti Prekių kainos perskaičiavimą dėl pasikeitusio PVM.

## 4.7.2. Bendro kainų lygio pokyčio atveju:

4.7.3.1.Bet kuri Pirkimo sutarties šalis Pirkimo sutarties galiojimo metu turi teisę inicijuoti Pirkimo sutartyje numatytosfiksuotos kainos (įkainių) perskaičiavimą (keitimą) *ne anksčiau kaip po 6 (šešių) mėnesių nuo Pirkimo sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*, jeigu BĮ Valstybės duomenų agentūros (www.stat.gov.lt) kas mėnesį skelbiamo vartotojų kainų indekso *(061 Medicinos gaminiai, aparatai ir įranga) vartotojų kainų pokytis (k)*, apskaičiuotas kaip nustatyta 4.7.3.1.2. punkte, viršija 5 (penkis) procentus.Atlikdamos perskaičiavimą Šalys vadovaujasi BĮ Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus BĮ Valstybės duomenų agentūros ar kitos institucijos išduoto dokumento ar patvirtinimo:

#### 4.7.3.1.1. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinę Pirkimo sutarties vertę.

#### 4.7.3.1.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

#### Nauji įkainiai apskaičiuojami pagal formulę:

# A1 ═ A + (k / 100 x A) , kur

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal (061 Medicinos gaminiai, aparatai ir įranga) vartotojų kainų indeksą apskaičiuotas (061 Medicinos gaminiai, aparatai ir įranga) vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.), kur

Ind(naujausias) – kreipimosi dėl kainos perskaičiavimo išsiuntimo kitai šaliai datą naujausias paskelbtas (061 Medicinos gaminiai, aparatai ir įranga) vartojimo prekių ir paslaugų indeksas.

Ind(pradžia) – laikotarpio pradžios datos (mėnesio) (061 Medicinos gaminiai, aparatai ir įranga) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra Pirkimo sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

4.7.3.2. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (BĮ Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „A“ nurodomas iki keturių skaitmenų po kablelio.

#### 4.7.3.3. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.

#### 4.7.3.4. Susitarimas dėl kainos perskaičiavimo (keitimo) pasirašomas ne vėliau kaip per 10 darbo dienų nuo prašymo perskaičiuoti įkainį (kainą) gavimo dienos. Sutarties Šalis negali atsisakyti perskaičiuoti Pirkimo sutarties kainą (įkainį), jeigu tenkinamos Pirkimo sutarties 4.7.3.1 p. nurodytos sąlygos.

#### 4.7.3.5. Pirmos peržiūros terminas netaikomas ir peržiūros dažnumas nėra ribojamas.

4.7.4. Už TIEKĖJO pasiūlyme arba Techninėje specifikacijoje nenurodytas, tačiau su viešojo pirkimo objektu susijusias Prekes bus apmokėta ne didesnėmis nei užsakymo pateikimo dieną TIEKĖJO prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, TIEKĖJO pasiūlytomis, konkurencingomis ir rinką atitinkančiomis kainomis.

# 5. Prekių kokybė, perdavimo ir priėmimo tvarka

## 5.1. Prekių pristatymo terminas: [1-36] mėnesių nuo Prekių užsakymo pateikimo dienos.

## 5.2. Prekių užsakymai (jei taikomi) pateikiami Šalims priimtinu būdu (el. paštu / elektronine užsakymo sistema). Prekių užsakyme turi būti nurodomas Prekių kiekis ir Pirkimo sutartyje numatytas pristatymo vietos adresas.

## 5.3. Prekių pristatymo vieta: [PIRKĖJO nurodomas Prekių pristatymo adresas].

## 5.4.TIEKĖJAS pristato Prekes PIRKĖJUI „DDP“ (pristatyta, muitas sumokėtas) sąlygomis pagal „Incoterms“ taisykles, įskaitant Prekių iškrovimą ir (ar) perdavimą PIRKĖJUI, Pirkimo sutarties priede nurodytoje vietoje (-se).

## 5.5. Prekių atsitiktinio žuvimo ar sugedimo rizika pereina PIRKĖJUI tuo metu, kai TIEKĖJAS jas perduoda PIRKĖJUI. Jeigu TIEKĖJAS pristatė Prekes laikantis Pirkimo sutarties nuostatų ir apie tai raštu informavo PIRKĖJĄ, tačiau PIRKĖJAS dėl savo kaltės jų nepriėmė, Prekių atsitiktinio žuvimo ar sugedimo rizika pereina PIRKĖJUI nuo raštu gautos informacijos apie Prekių pristatymą.

## 5.6. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių ir kitų veiksnių įtakos Prekių gabenimo ir sandėliavimo metu. Taip pat Prekių pakuotė turi atitikti Pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2022 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintu Pakuočių ir pakuočių atliekų tvarkymo taisyklių reikalavimus (jei prekės turi išorinę pakuotę).

## 5.7. Su Prekėmis turi būti pateikti visi tinkamam jų naudojimui būtini dokumentai (Prekių naudojimo ir priežiūros instrukcijos ir pan.). Jeigu Techninėje specifikacijoje nėra nurodoma kitaip, Prekių tinkamam naudojimui būtini dokumentai turi būti pateikiami lietuvių kalba.

## 5.8. Prekės perduodamos Pirkimo sutarties šalims pasirašant Prekių perdavimo–priėmimo aktą, kuris pasirašomas saugiais elektroniniais parašais arba 2 (dviem) vienodą teisinę galią turinčiais egzemplioriais po vieną kiekvienai šaliai. TIEKĖJAS pasirūpina, kad Prekės būtų pristatytos į priėmimo vietą (-as), iš anksto suderinus su PIRKĖJU. PIRKĖJAS įsipareigoja priimti tinkamai ir laiku pristatytas Prekes, atitinkančias Pirkimo sutartyje, Techninėje specifikacijoje ir Lietuvos Respublikoje galiojančiuose teisės aktuose nustatytus reikalavimus, pasirašydamas Prekių perdavimo–priėmimo aktą ne vėliau kaip per 5 (penkias) darbo dienas nuo TIEKĖJO kreipimosi dienos, arba per šį terminą nurodyti pristatytų Prekių trūkumus TIEKĖJUI. Nuosavybės teisės į Prekes pereina PIRKĖJUI nuo Prekių perdavimo–priėmimo akto pasirašymo momento. Abiem šalims pasirašius Prekių perdavimo–priėmimo aktą, TIEKĖJAS įsipareigoja ne vėliau kaip per 2 (dvi) darbo dienas Pirkimo sutartyje nustatyta tvarka pateikti sąskaitą faktūrą.

## 5.9. TIEKĖJAS garantuoja, kad Prekių perdavimo–priėmimo aktu perduotos Prekės atitinka Pirkimo sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytus reikalavimus. Jeigu Prekių perdavimo ir priėmimo metu nustatoma, kad Prekės neatitinka Pirkimo sutartyje, Techninėje specifikacijoje ir (ar) Lietuvos Respublikoje galiojančiuose teisės aktuose nustatytų reikalavimų, PIRKĖJAS turi teisę nepasirašyti Prekių perdavimo–priėmimo akto, raštu TIEKĖJUI nurodydamas pristatytų Prekių trūkumus. TIEKĖJAS, gavęs šiame Pirkimo sutarties punkte nurodytą PIRKĖJO pranešimą, privalo pristatyti Pirkėjui Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus atitinkančias Prekes arba visus PIRKĖJO nurodytus Prekių trūkumus pašalinti taip, kad PIRKĖJUI perduodamos Prekės visiškai atitiktų Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytus reikalavimus.

## 5.10. Jeigu TIEKĖJAS per PIRKĖJO nurodytą terminą PIRKĖJO nurodytų Prekių trūkumų nepašalina ir nepristato Pirkimo sutarties, Techninės specifikacijos ir (ar) Lietuvos Respublikoje galiojančių teisės aktų nustatytų reikalavimų atitinkančių Prekių, PIRKĖJAS įgyja teisę imtis visų reikiamų savo teisių gynybos priemonių, įskaitant bet neapsiribojant, Pirkimo sutartyje numatytų netesybų taikymą, Pirkimo sutarties nutraukimą ir (arba) Pirkimo sutarties įvykdymo užtikrinimo priemonių taikymą bei nuostolių išieškojimą.

## 5.11. Jei Prekių gamintojas nebegamina Pirkimo sutartyje nurodyto modelio Prekių ir TIEKĖJAS pateikia PIRKĖJUI tai patvirtinantį gamintojo raštą ar nuorodą į gamintojo oficialiai skelbiamą informaciją, TIEKĖJAS gali pristatyti PIRKĖJUI to paties gamintojo kito modelio Prekę nei nurodyta Pirkimo sutartyje, atitinkančią Techninės specifikacijos reikalavimus. Jei gamintojas nebegamina Pirkimo sutartyje nurodytų ir Techninę specifikaciją atitinkančių prekių ir TIEKĖJAS pateikia PIRKĖJUI tai patvirtinantį gamintojo raštą ar nuorodą į gamintojo oficialiai skelbiamą informaciją, TIEKĖJAS gali pristatyti PIRKĖJUI kito gamintojo Prekę nei nurodyta Pirkimo sutartyje, atitinkančią Techninės specifikacijos reikalavimus. Šios Prekės turi būti pristatytos už ne didesnę nei Pirkimo sutartyje nurodytą Prekės kainą. Norėdamas pasinaudoti šiuo Pirkimo sutarties punktu, TIEKĖJAS turi raštu kreiptis į PIRKĖJĄ ir gauti jo rašytinį sutikimą.

## 5.12. Pirkimo sutarties vykdymo metu Prekės turi būti keičiamos, PIRKĖJUI pareikalavus, kad Prekės atitiktų Pirkimo sutarties 3.5.13 ir 3.5.14 p.

# 6. Garantiniai įsipareigojimai

## 6.1. TIEKĖJAS užtikrina, kad Prekės yra naujos, nenaudotos, kokybiškos, neturi paslėptų trūkumų ir defektų (dizaino, medžiagų, gamybos ir (ar) kt.), tinkamos naudoti pagal jų paskirtį, atitinka Pirkimo sutartyje ir Techninėje specifikacijoje nustatytus reikalavimus, taip pat perkamų Prekių pavyzdžius, modelius ar aprašymus, Prekių dydį ir (ar) svorį bei daiktų kokybę nustatančių dokumentų reikalavimus.

## 6.2. Prekėms nustatomas TIEKĖJO arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis garantinių įsipareigojimų terminas nei nustatytas Lietuvos Respublikos civiliniame kodekse ir 1999 m. gegužės 25 d. Europos Parlamento ir Tarybos direktyvoje Nr. 1999/44/EB. Garantinis terminas visoms Prekėms ar jų dalims įsigalioja nuo Prekių ar jų dalių priėmimo dienos.

## 6.3. Pastebėjus Prekių trūkumus, PIRKĖJAS bet kuriuo garantinio termino metu gali pareikšti pretenzijas TIEKĖJUI dėl Prekių kokybės. PIRKĖJAS surašo aktą dėl trūkumų ir išsiunčia TIEKĖJUI el. paštu, nurodant TIEKĖJUI jį pasirašyti ir atsiųsti PIRKĖJUI per 3 (tris) darbo dienas. TIEKĖJUI neatsiuntus pasirašyto akto dėl trūkumų ar motyvuoto atsisakymo pripažinti trūkumus, laikoma, kad TIEKĖJAS trūkumus pripažino. TIEKĖJUI trūkumus nepripažinus, Šalys tariasi dėl nepriklausomos ekspertizės skyrimo, o nepavykus susitarti per 3 (tris) darbo dienas, PIRKĖJAS savo pasirinkimu atlieka ekspertizę. Jei Prekės neatitinka Pirkimo sutarties reikalavimų, ekspertizės išlaidas padengia TIEKĖJAS.

## 6.4. Ekspertizės išvados Šalims yra privalomos. Prekėms, kurių trūkumų TIEKĖJAS nepripažino, per 10 (dešimt) kalendorinių dienų nuo trūkumų akto pasirašymo TIEKĖJAS pateikia PIRKĖJUI būtiną ekspertizei dokumentaciją. Jei TIEKĖJAS reikalaujamos dokumentacijos nustatytu laiku nepateikė, laikoma, kad jis PIRKĖJO nustatytus trūkumus pripažino.

## 6.5. Garantinis terminas stabdomas nuo PIRKĖJO pranešimo TIEKĖJUI apie gedimą iki kol TIEKĖJAS pašalina gedimą ir atitinkamai pratęsiamas tokiam laikotarpiui, per kurį PIRKĖJAS negalėjo naudotis Prekėmis.

## 6.6. Garantinio laikotarpio metu nustatytus trūkumus TIEKĖJAS įsipareigoja savo sąskaita per 20 (dvidešimt) kalendorinių dienų nuo trūkumų akto ar ekspertizės išvadų išsiuntimo dienos pašalinti, taip pat atlyginti visas dėl to PIRKĖJO turėtas išlaidas bei nuostolius. Naujai pristatytoms Prekėms galioja tos pačios garantinės sąlygos ir terminai, aptarti Pirkimo sutartyje ir / ar jos prieduose.

# 7. Atsakomybė

## 7.1. Pirkimo sutarties šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti savo įsipareigojimus, prisiimtus Pirkimo sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Pirkimo sutarties šalies prisiimtų įsipareigojimų įvykdymą.

## 7.2. PIRKĖJUI laiku nesumokėjus TIEKĖJUI dėl PIRKĖJO kaltės, TIEKĖJAS turi teisę reikalauti 0,05 proc. dydžio delspinigius nuo vėluojamos sumokėti sumos Eur dydžio baudą už kiekvieną uždelstą kalendorinę dieną.

## 7.3. Jeigu TIEKĖJAS nevykdo, netinkamai vykdo ar vėluoja vykdyti sutartinius įsipareigojimus per Pirkimo sutartyje ir (ar) Techninėje specifikacijoje nurodytus terminus, PIRKĖJUI raštu pareikalavus, TIEKĖJAS turi sumokėti 0,05 proc. dydžio delspinigius nuo nepristatytų ir (ar) nepataisytų, ir (ar) nepakeistų Prekių vertės be PVM už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną. PIRKĖJAS delspinigius/baudas TIEKĖJUI gali išskaičiuoti iš TIEKĖJUI pagal Pirkimo sutartį mokėtinų sumų.

7.4. PIRKĖJUI neįvykdžius pareigos per Pirkimo sutarties galiojimo terminą nupirkti ne mažiau kaip [nuo 70 iki 100] procentų kiekvienos Pirkimo sutarties priede nurodytos Prekės vienetų ir Šalims nepratęsus Pirkimo sutarties galiojimo, PIRKĖJAS sumoka 10 (dešimties) procentų dydžio baudą nuo nenupirktų Prekių vertės.

## 7.5. Netesybų sumokėjimas neatleidžia Pirkimo sutarties Šalių nuo pareigos vykdyti Pirkimo sutartyje prisiimtus įsipareigojimus.

## 7.6. Nutraukus Pirkimo sutartį dėl TIEKĖJO padaryto esminio Pirkimo sutarties pažeidimo, TIEKĖJAS privalo sumokėti 10 (dešimt) proc. nuo Pradinės sutarties vertės Eur dydžio baudą, kuri laikytina minimaliais PIRKĖJO nuostoliais. Baudos sumokėjimas nesiejamas su visišku PIRKĖJO patirtų nuostolių atlyginimu ir neatleidžia TIEKĖJO nuo pareigos juos visiškai atlyginti. PIRKĖJAS turi teisę išskaičiuoti baudą iš TIEKĖJUI mokėtinų sumų, o jei mokėtinų sumų nėra, TIEKĖJAS privalo sumokėti baudą per 5 (penkias) darbo dienas nuo PIRKĖJO rašytinio pareikalavimo gavimo dienos.

## 7.7. Nutraukus Pirkimo sutartį dėl PIRKĖJO kaltės, PIRKĖJAS privalo sumokėti 10 (dešimt) proc. nuo Pradinės sutarties vertės Eur dydžio baudą, kuri laikytina minimaliais TIEKĖJO nuostoliais. Baudos sumokėjimas nesiejamas su visišku TIEKĖJO patirtų nuostolių atlyginimu ir neatleidžia PIRKĖJO nuo pareigos juos visiškai atlyginti. PIRKĖJAS privalo sumokėti baudą per 5 (penkias) darbo dienas nuo TIEKĖJO rašytinio pareikalavimo gavimo dienos.

## 7.8. Jei TIEKĖJAS vykdydamas Pirkimo sutartį nesilaiko galiojančių teisės aktų reikalavimų arba nevykdo arba netinkamai vykdo šioje Pirkimo sutartyje numatytus įsipareigojimus, ir dėl to bet kuris trečiasis asmuo (kompetentingos įgaliotos valstybinės institucijos ar organizacijos ir pan.) pritaiko baudas ar kitas sankcijas PIRKĖJUI, ir (ar) PIRKĖJAS patiria nuostolių, TIEKĖJAS įsipareigoja atlyginti PIRKĖJUI visus jo dėl to patirtus tiesioginius ir netiesioginius nuostolius ar žalą bei papildomas išlaidas.

## 7.9. TIEKĖJAS visais atvejais atsako už Prekių tiekimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta PIRKĖJUI, jo darbuotojams ar bet kokiems tretiesiems asmenims ir jų turtui.

## 7.10. TIEKĖJUI netinkamai vykdant savo sutartinius įsipareigojimus PIRKĖJAS turi teisę, neapribodamas kitų, Pirkimo sutartyje ir teisės aktuose numatytų savo teisių gynimo priemonių taikymo galimybių, už įsipareigojimų nevykdymą taikyti vienašalį išskaitymą iš visų pagal Pirkimo sutartį TIEKĖJUI mokėtinų sumų (pranešant prieš tai TIEKĖJUI raštu), o, jei jų nepakaktų, ir iš TIEKĖJO pateiktų prievolių įvykdymo užtikrinimų (pranešant prieš tai TIEKĖJUI raštu), Pirkimo sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Pirkimo sutarties nutraukimo bei kitų sankcijų taikymo.

## 7.11. Šalys susitaria, kad Pirkimo sutartyje nustatytos netesybos nėra nepagrįstai didelės – netesybos laikomos teisingomis ir minimalia neginčijama nukentėjusios Šalies patirtų nuostolių suma, patirta dėl Šalies padaryto Pirkimo sutarties pažeidimo.

# 8. Force Majeure

## 8.1. Šalis atleidžiama nuo atsakomybės už Pirkimo sutarties neįvykdymą, jeigu ji įrodo, kad Pirkimo sutartis neįvykdyta dėl aplinkybių, kurių ji negalėjo kontroliuoti bei protingai numatyti Pirkimo sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).

## 8.2. Nenugalimos jėgos aplinkybėmis laikomos aplinkybės, nurodytos Civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

## 8.3. Šalis negalinti vykdyti pagal Pirkimo sutartį savo įsipareigojimų dėl nenugalimos jėgos aplinkybių veikimo privalo raštu apie tai pranešti kitai Šaliai per 10 (dešimt) dienų nuo tokių aplinkybių atsiradimo pradžios.

## 8.4. Nenugalimos jėgos aplinkybėms pasibaigus, toliau vykdomi Pirkimo sutartyje numatyti Šalių įsipareigojimai, jei Šalys nesusitarta kitaip.

## 8.5. Jeigu nenugalimos jėgos aplinkybės trunka ilgiau kaip 30 (trisdešimt) kalendorinių dienų, tuomet Šalis turi teisę nutraukti Pirkimo sutartį, įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimties) kalendorinių dienų laikotarpiui nenugalimos jėgos aplinkybės vis dar tęsiasi, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# 9. Pirkimo sutarties galiojimas, stabdymas ir pratęsimas

## 9.1. Pirkimo sutartis įsigalioja [ją pasirašius abiem Šalims ir Tiekėjui pateikus reikalaujamą Pirkimo sutarties įvykdymo užtikrinimą] *arba* [Pirkėjo pasirinkta Pirkimo sutarties įsigaliojimo data] bei galioja iki visiško Pirkimo sutarties Šalių sutartinių įsipareigojimų įvykdymo arba Pirkimo sutarties nutraukimo Pirkimo sutartyje ar įstatymuose nustatytais atvejais.

9.2. Prekių tiekimo laikotarpis nustatomas iki PIRKĖJAS nuperka 100 procentų kiekvienos Pirkimo sutarties priede nurodytos Prekės vienetų, bet ne ilgiau nei [1-36] mėnesių nuo Pirkimo sutarties įsigaliojimo dienos.

9.3 PIRKĖJUI Prekių tiekimo laikotarpiu nupirkus mažiau kaip [nuo 70 iki 100] procentų kiekvienos Pirkimo sutarties priede nurodytos Prekės vienetų, Prekių tiekimo laikotarpis abipusiu Šalių sutarimu gali būti pratęsiamas ne ilgesniems kaip 6 (šešių) mėnesių laikotarpiams. Bendras Prekių tiekimo laikotarpis, įskaitant pratęsimus, negali būti ilgesnis nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## 9.4. Jei kuri nors Pirkimo sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Pirkimo sutarties nuostatų galiojimui.

## 9.5. Pirkimo sutarties vykdymas gali būti stabdomas ir/arba Prekių tiekimo terminas nukeliamas esant bent vienai iš šių aplinkybių, ne ilgesniam laikotarpiui, nei nurodytos aplinkybės tęsiasi:

### 9.5.1. esant nenugalimos jėgos (force majeure) aplinkybėms – Pirkimo sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Pirkimo sutarties;

### 9.5.2. esant bet kokiam uždelsimui, kliūtims ar trukdymams, atsiradusiems dėl PIRKĖJO kaltės;

### 9.5.3. esant nenumatytoms aplinkybėms, jei tokių aplinkybių kiekviena Pirkimo sutarties šalis, būdama protinga ir apdairi, negalėjo iš anksto numatyti;

### 9.5.4. sustabdžius PIRKĖJUI Prekių pirkimui skirtą finansavimą.

## 9.6. Atsiradus Pirkimo sutarties stabdymo aplinkybėms ir PIRKĖJUI (ne)pripažinus TIEKĖJO nurodytas aplinkybes (jei prašymą sustabdyti Pirkimo sutartyje numatytų Prekių tiekimą teikia TIEKĖJAS) pateisinamomis, PIRKĖJAS priima sprendimą dėl Prekių pristatymo termino (ne)stabdymo ir informuoja TIEKĖJĄ apie tai raštu per 5 (penkias) darbo dienas nuo TIEKĖJO prašymo sustabdyti Pirkimo sutartyje numatytų Prekių tiekimą gavimo.

## 9.7. TIEKĖJAS privalo nedelsiant, bet ne vėliau kaip per 1 (vieną) darbo dieną, sustabdyti Prekių arba jų dalies tiekimą, gavęs raštišką pranešimą iš PIRKĖJO, kuriame prašoma sustabdyti Pirkimo sutartyje numatytų Prekių arba jų dalies tiekimą.

## 9.8. Šalys susitaria, kad Pirkimo sutartyje numatytų Prekių tiekimo sustabdymo terminas į Pirkimo sutarties vykdymo terminą nėra įskaičiuojamas, jo metu Prekės neteikiamos ir už šį periodą PIRKĖJAS TIEKĖJUI nemoka jokių periodinių mokėjimų, baudų ar prastovų. Šalys taip pat susitaria, kad Prekių tiekimo sustabdymas nereiškia Pirkimo sutarties nutraukimo.

## 9.9. Prekių tiekimo termino pratęsimas, atnaujinimas įforminamas Šalių rašytiniu susitarimu, kuris tampa neatsiejama Pirkimo sutarties dalimi.

## 9.10. Prekių tiekimo terminas gali būti pratęsiamas šiais atvejais:

### 9.10.1. sustabdžius Pirkimo sutarties vykdymą;

### 9.10.2. kai numatoma galimybė įsigyti papildomą Prekių kiekį pagal šią Pirkimo sutartį ir dėl to reikalinga pratęsti Prekių tiekimo terminą;

### 9.10.3. kai dėl valdžios institucijų sprendimų, teisės aktų pasikeitimų, dėl PIRKĖJO veiksmų ir kitų Pirkimo sutartyje nurodytų aplinkybių, sąlygojančių Prekių tiekimo termino pratęsimą, reikalinga partęsti Prekių tiekimo terminą.

## 9.11. Pratęsus Prekių tiekimo laikotarpį ar Prekių pristatymo terminus (kai įtakojamas Prekių tiekimo laikotarpis), TIEKĖJAS atitinkamai savo sąskaita ne vėliau kaip iki užtikrinimo galiojimo termino pabaigos turi pratęsti Pirkimo sutarties įvykdymo užtikrinimui pateikto dokumento galiojimo terminą ir pateikti jį PIRKĖJUI per 3 (tris) darbo dienas nuo termino pratęsimo dienos.

# 10. Pirkimo sutarties keitimas ir nutraukimas

## 10.1. Pirkimo sutarties sąlygos sutarties galiojimo laikotarpiu gali būti keičiamos Pirkimo sutartyje ir VPĮ nustatyta tvarka ir atvejais. Pirkimo sutarties keitimas galioja tik tuo atveju, jeigu jis yra sudaromas rašytiniu Pirkimo sutarties šalių susitarimu. Šalių susitarimai dėl Pirkimo sutarties keitimo tampa neatskiriama Pirkimo sutarties dalimi.

## 10.2. Pirkimo sutarties sąlygų keitimu nebus laikomas Pirkimo sutarties sąlygų koregavimas Pirkimo sutartyje numatytais atvejais.

## 10.3. Šalis, inicijuojanti Pirkimo sutarties pakeitimą, pateikia kitai Šaliai raštišką prašymą keisti Pirkimo sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Pirkimo sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Pirkimo sutarties sąlygų keitimo, Pirkimo sutartis nekeičiama. Šalims tarpusavyje susitarus dėl Pirkimo sutarties sąlygų keitimo, Pirkimo sutarties keitimai įforminami Šalių susitarimu, kuris yra neatskiriama Pirkimo sutarties dalis.

## 10.4. Pirkimo sutartis gali būti nutraukta:

### 10.4.1. rašytiniu abipusiu Šalių susitarimu (išskyrus, esant esminiam Pirkimo sutarties pažeidimui);

### 10.4.2. Pirkimo sutartyje nustatytais atvejais ir tvarka;

### 10.4.3. kitais Civilinio kodekso bei VPĮ nustatytais atvejais.

## 10.5. PIRKĖJAS, nesikreipdamas į teismą, gali vienašališkai nutraukti Pirkimo sutartį, raštu įspėjęs TIEKĖJĄ prieš 10 (dešimt) kalendorinių dienų, jeigu:

### 10.5.1. TIEKĖJUI iškeliama restruktūrizavimo arba bankroto byla, TIEKĖJAS likviduojamas, sustabdo savo ūkinę veiklą arba kai įstatymuose ar kituose teisės aktuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Pirkimo sutartimi prisiimtus įsipareigojimus;

### 10.5.2. buvo padarytas esminis Pirkimo sutarties pažeidimas, kaip tai numatyta Pirkimo sutartyje ir (ar) Lietuvos Respublikos civiliniame kodekse.

### 10.5.3. Pirkimo sutartis buvo pakeista pažeidžiant VPĮ 89 str.;

### 10.5.4. paaiškėjo, kad TIEKĖJAS, su kuriuo sudaryta Pirkimo sutartis, turėjo būti pašalintas iš viešojo pirkimo procedūros pagal VPĮ 46 1 d;

### 10.5.5. paaiškėjo, kad su TIEKĖJU neturėjo būti sudaryta Pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

## 10.6. Esminiais TIEKĖJO Pirkimo sutarties pažeidimais laikomi:

### 10.6.1. jeigu vėluojama pristatyti prekes daugiau nei 10 (dešimt) dienų ir (ar) Prekės pristatytos netinkamai ir (ar) nekokybiškai ir (ar) neatitinka Pirkimo sutartyje ir (ar) Techninėje specifikacijoje numatytų reikalavimų ir TIEKĖJAS neištaiso Prekių tiekimo trūkumų per PIRKĖJO nurodytą terminą;

### 10.6.2. jeigu TIEKĖJAS dėl savo kaltės negali ir (arba) atsisako vykdyti Pirkimo sutartyje numatytus įsipareigojimus ar bet kurią jų dalį, nepriklausomi nuo tokios dalies vertės;

### 10.6.3. jeigu TIEKĖJAS be PIRKĖJO raštiško sutikimo pakartotinai pakeičia Pirkimo sutarties vykdymui pasitelktą subtiekėją ir (ar) specialistą, kurio kvalifikacija rėmėsi;

### 10.6.4. jeigu TIEKĖJAS padidina Prekės kainą ir nevykdo prisiimtų įsipareigojimų už Pirkimo sutartyje nustatytą Prekės kainą;

### 10.6.5. TIEKĖJAS Pirkimo sutartyje numatytais atvejais nepateikia Pirkimo sutarties įvykdymo užtikrinimo dokumento ar nepratęsia jo galiojimo termino *(kai taikoma)*;

### 10.6.6. TIEKĖJAS ne dėl PIRKĖJO kaltės per 15 (penkiolika) kalendorinių dienų nuo tos dienos, kai paaiškėja, kad subtiekėjas/specialistas nekompetentingas vykdyti nustatytas pareigas, į jo vietą nepaskiria kito subtiekėjo/specialisto su ne žemesne kvalifikacija;

### 10.6.7. kiti Pirkimo sutartyje esminiais pažeidimais įvardinti atvejai.

## 10.7. PIRKĖJAS nesant TIEKĖJO kaltės, turi teisę vienašališkai nutraukti Pirkimo sutartį įspėjęs apie tai TIEKĖJĄ ne vėliau kaip prieš 30 (trisdešimt) kalendorinių dienų, nepaisydamas to, kad TIEKĖJAS jau pradėjo ją vykdyti. Šiuo atveju PIRKĖJAS privalo sumokėti TIEKĖJUI už iki Pirkimo sutarties nutraukimo tinkamas ir Pirkimo sutarties sąlygas atitinkančias pristatytas Prekes ir atlyginti kitas protingas išlaidas, kurias TIEKĖJAS, norėdamas įvykdyti Pirkimo sutartį, padarė iki pranešimo apie Pirkimo sutarties nutraukimą gavimo iš PIRKĖJO momento.

## 10.8. TIEKĖJAS, nesikreipdamas į teismą, gali sustabdyti Prekių tiekimą ir (ar) vienašališkai nutraukti Pirkimo sutartį, raštu įspėjęs PIRKĖJĄ apie Prekių tiekimo sustabdymą ar Pirkimo sutarties nutraukimą ne vėliau kaip prieš 30 (trisdešimt) kalendorinių dienų, jeigu PIRKĖJAS ne dėl TIEKĖJO kaltės arba nenugalimos jėgos aplinkybių vėluoja atlikti mokėjimą daugiau kaip 30 (trisdešimt) kalendorinių dienų, PIRKĖJAS nepagrįstai atsisako perskaičiuoti Pirkimo sutarties kainą (įkainius) Pirkimo sutartyje nurodytomis sąlygomis ir tvarka ar padaro kitą esminį Pirkimo sutarties pažeidimą, kaip tai Civiliniame kodekse.

## 10.9. Jei PIRKĖJAS sustabdo Pirkimo sutarties vykdymą daugiau nei 60 (šešiasdešimt) dienų ne dėl TIEKĖJO kaltės ir ne dėl aplinkybių, kurių atsiradimo rizika tenka TIEKĖJUI, TIEKĖJAS gali rašytiniu pranešimu pareikalauti leidimo atnaujinti Prekių tiekimą per 30 (trisdešimt) kalendorinių dienų, o tokio leidimo negavęs Pirkimo sutartį nutraukti apie tai raštu pranešdamas PIRKĖJUI ne vėliau kaip prieš 30 (trisdešimt) kalendorinių dienų.

## 10.10. Jeigu Pirkimo sutarties vykdymas sustabdomas ilgiau nei 90 (devyniasdešimt) dienų, kiekviena Pirkimo sutarties Šalis gali vienašališkai nutraukti Pirkimo sutartį, pranešdama apie tai kitai Šaliai raštu ne vėliau kaip prieš 10 (dešimt) kalendorinių dienų.

## 10.11. Pretenzijos teikimas dėl Pirkimo sutarties pažeidimų:

### 10.11.1. Jeigu Šalis pažeidžia Pirkimo sutarties ar teisės aktų nuostatas, kita Šalis turi teisę pareikšti jai rašytinę pretenziją, nurodyti, kokią Pirkimo sutarties ar Įstatymo nuostatą ir kokiu būdu priešinga Šalis pažeidė, bei nustatyti protingą terminą ištaisyti pažeidimą. Tuo atveju, jeigu Šalis tokioje pretenzijoje įspėja kitą Šalį apie Sutarties nutraukimą, jeigu ši neištaisys pažeidimų, tuomet pretenzijoje turi būti nustatytas ne trumpesnis nei 20 (dvidešimt) kalendorinių dienų terminas pažeidimui ištaisyti.

### 10.11.2. Gavęs pretenziją PIRKĖJAS ar TIEKĖJAS privalo nedelsdamas, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis, siekdamas ištaisyti pažeidimą per pretenzijoje nustatytą terminą, arba motyvuotai pasiūlyti kitą pagrįstą terminą. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

## 10.12. Pirkimo sutarties nutraukimas nepanaikina teisės reikalauti sumokėti netesybas, numatytas Pirkimo sutartyje už sutartinių įsipareigojimų nevykdymą ar netinkamą vykdymą iki Pirkimo sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Pirkimo sutartį, kaip numatyta Pirkimo sutarties nuostatose.

# 11. Subtiekimas ir specialistai

## 11.1. Pirkimo sutarties vykdymui TIEKĖJAS pasitelkia Pirkimo sutarties priede nurodytus subtiekėjus bei ūkio subjektus kurių pajėgumais remiasi.

## 11.2. TIEKĖJAS atsako už visus pagal Pirkimo sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.

## 11.3. Pirkimo sutarties vykdymui TIEKĖJAS pasitelkia Pirkimo sutarties priede nurodytus subtiekėjus bei ūkio subjektus, kurių pajėgumais remiasi.

## 11.4. Sudarius Pirkimo sutartį, tačiau ne vėliau negu Pirkimo sutartis pradedama vykdyti, TIEKĖJAS įsipareigoja PIRKĖJUI pranešti tuo metu žinomų subtiekėjų pavadinimus, kontaktinius duomenis ir jų atstovus.

## 11.5. Tiekėjas neturi teisės keisti Subtiekėjų, kurių pajėgumais rėmėsi, be PIRKĖJO raštiško sutikimo. Pakartotinis šio Pirkimo sutarties punkto nesilaikymas bus laikomas esminiu Pirkimo sutarties pažeidimu.

## 11.6. Subtiekėjų keitimas ar naujų subtiekėjų pasitelkimas galimas tik tuomet, kai TIEKĖJAS PIRKĖJUI pateikia pagrįstą prašymą dėl subtiekėjo, kuris nurodytas Pirkimo sutartyje, keitimo ar naujo subtiekėjo pasitelkimo, naujo ar keičiamo subtiekėjo ir kurio pajėgumais rėmėsi TIEKĖJAS, atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus ir subtiekėjo pašalinimo pagrindų nebuvimą patvirtinančius dokumentus. PIRKĖJAS raštu sutikus su subtiekėjo pakeitimu ar naujo subtiekėjo pasitelkimu, PIRKĖJAS kartu su TIEKĖJU raštu sudaro susitarimą dėl subtiekėjo pakeitimo ar naujo subtiekėjo pasitelkimo, kurį pasirašo Šalys. Šis susitarimas yra neatskiriama Pirkimo sutarties dalis. Naujas subtiekėjas gali pradėti vykdyti jiems TIEKĖJO pavestus įsipareigojimus pagal Pirkimo sutartį ne anksčiau, nei bus pasirašytas šis susitarimas.

## 11.7. Jei PIRKĖJAS turi pagrįstų įtarimų, kad subtiekėjas nekompetentingas vykdyti nustatytas pareigas, jis gali reikalauti, kad TIEKĖJAS surastų kitą subtiekėją, kuris netenkintų pirkimo sąlygose nurodytų pašalinimo pagrindų ir turėtų kvalifikaciją, atitinkančią pirkimo dokumentuose nustatytus kvalifikacijos reikalavimus PIRKĖJAS raštišku prašymu kreipiasi į TIEKĖJĄ dėl šio subtiekėjo pakeitimo, nurodydamas motyvus. TIEKĖJAS, gavęs PIRKĖJO prašymą dėl subtiekėjo pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą subtiekėją Pirkimo sutarties vykdymui bei gauti PIRKĖJO sutikimą jo paskyrimui.

## 11.9. Jei TIEKĖJAS ne dėl PIRKĖJO kaltės per 15 (penkiolika) kalendorinių dienų nuo tos dienos, kai paaiškėja, kad subtiekėjas nekompetentingas vykdyti nustatytas pareigas, į jo vietą nepaskiria kito subtiekėjo su ne žemesne kvalifikacija, tai bus laikoma esminiu Pirkimo sutarties pažeidimu, ir PIRKĖJAS turi teisę vienašališkai nutraukti Pirkimo sutartį ir taikyti kitas Pirkimo sutartyje numatytas savo teisių gynimo priemones.

## 11.10. Subtiekėjams pageidaujant, PIRKĖJAS su jais atsiskaitys tiesiogiai. Apie šią galimybę PIRKĖJAS subtiekėją informuos atskiru pranešimu per 3 (tris) kalendorines dienas nuo informacijos iš TIEKĖJO apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 5 (penkias) kalendorines dienas informuoti PIRKĖJĄ. Tokiu atveju su PIRKĖJU, TIEKĖJU ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka.

## 11.11. Trišalė sutartis turi būti sudaryta ne vėliau kaip iki pirmojo PIRKĖJO atsiskaitymo su subtiekėju. Šioje sutartyje nurodoma TIEKĖJO teisė prieštarauti nepagrįstiems mokėjimams.

## 11.12. Subtiekėjas, prieš pateikdamas sąskaitą PIRKĖJUI, turi ją suderinti su TIEKĖJU. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas TIEKĖJO atstovas, kuris yra nurodytas trišalėje sutartyje. PIRKĖJO atlikti mokėjimai subtiekėjui pagal jo pateiktas sąskaitas atitinkamai mažina sumą, kurią PIRKĖJAS turi sumokėti TIEKĖJUI pagal Pirkimo sutarties sąlygas ir tvarką. TIEKĖJAS, išrašydamas ir pateikdamas sąskaitas PIRKĖJUI, atitinkamai į jas neįtraukia subtiekėjo tiesiogiai PIRKĖJUI pateiktų ir TIEKĖJUI patvirtintų sąskaitų sumų.

## 11.13. Tiesioginis atsiskaitymas su subtiekėju neatleidžia TIEKĖJO nuo jo prisiimtų įsipareigojimų pagal Pirkimo sutartį.

## 11.14. Atsiskaitymai su subtiekėju atliekami trišalėje sutartyje nurodytomis kainomis.

## 11.15. Jei tiesioginio atsiskaitymo metu paaiškėja, kad Subtiekėjo nurodyti faktiniai kiekiai / apimtys / mokėtinos sumos nesutampa su Pirkimo sutartyje nurodytomis, rizika prieš PIRKĖJĄ tenka TIEKĖJUI ir neatitikimai pašalinami TIEKĖJO sąskaita.

11.16. reikalavimai specialistams ir jų keitimui nekeliami.

# 12. Pirkimo sutarties įvykdymo užtikrinimas

*Kai taikomas Pirkimo sutarties įvykdymo užtikrinimas 12.1.-12.10. p.:*

## [12.1. Tiekėjas ne vėliau kaip per 5 (penkias) darbo dienas nuo Pirkimo sutarties pasirašymo dienos Pirkimo sutarties prievolių įvykdymo užtikrinimui privalo pateikti Lietuvos Respublikoje ar užsienio valstybėje registruoto banko garantiją arba draudimo bendrovės laidavimo raštą su polisu, kuris turi būti savarankiškas reikalavimas *arba* atlikti Pirkimo sutarties įvykdymo užtikrinimo vertės dydžio įmoką į PIRKĖJO nurodytą banko sąskaitą.

## 12.2. Pirkimo sutarties įvykdymo užtikrinimo vertės dydis: [5-10] proc. nuo Pradinės sutarties vertės.

## 12.3. Pirkimo sutarties įvykdymo užtikrinimas turi būti besąlyginis ir neatšaukiamas, ir turi galioti ne trumpiau kaip 30 (trisdešimt) kalendorinių dienų, po vėliausio Pirkimo sutartyje numatyto, TIEKĖJO sutartinio įsipareigojimo vykdymo termino pabaigos.

## 12.4. Jei TIEKĖJAS per Pirkimo sutartyje nurodytą laikotarpį Pirkimo sutarties įvykdymo užtikrinimo nepateikia, laikoma, kad Pirkimo sutartis neįsigalioja ir TIEKĖJAS atsisakė sudaryti Pirkimo sutartį.

## 12.5. Pirkimo sutarties įvykdymo užtikrinimas yra skirtas visų TIEKĖJO sutartinių įsipareigojimų įvykdymo užtikrinimui. Jei Pirkimo sutartis yra nutraukiama dėl bet kokios priežasties, Pirkimo sutarties įvykdymo užtikrinimas gali būti panaudotas bet kokiai iš TIEKĖJO PIRKĖJUI priklausančiai pinigų sumai susigrąžinti. Pirkimo sutarties įvykdymo užtikrinimu PIRKĖJAS gali pasinaudoti, nepriklausomai nuo Pirkimo sutarties nutraukimo.

## 12.6. PIRKĖJAS gali pasinaudoti Pirkimo sutarties įvykdymo užtikrinimu, esant bet kuriai iš žemiau nurodytų aplinkybių:

## 12.6.1. TIEKĖJAS nevykdo arba netinkamai vykdo savo įsipareigojimus pagal Pirkimo sutartį;

## 12.6.2. TIEKĖJAS, per protingai nustatytą laikotarpį, neįvykdo PIRKĖJO nurodymo ištaisyti Prekių trūkumus;

## 12.6.3. TIEKĖJAS be pateisinamos priežasties (ne Pirkimo sutartyje nustatytais atvejais) vienašališkai nutraukia Pirkimo sutartį.

## 12.7. Pratęsus TIEKĖJO sutartinių įsipareigojimų įvykdymo terminą, atitinkamai turi būti pratęstas ir Pirkimo sutarties įvykdymo užtikrinimo galiojimo terminas. TIEKĖJAS turi užtikrinti, kad pratęsiant Pirkimo sutarties įvykdymo užtikrinimo terminą neatsirastų laikotarpis, per kurį TIEKĖJO prievolių vykdymas būtų neužtikrintas.

## 12.8. Sudarius Susitarimą dėl kainos perskaičiavimo TIEKĖJAS privalo padidinti Pirkimo sutarties įvykdymo užtikrinimo sumą kiekvieną kartą, kai padidėja Pirkimo sutarties kaina.

## 12.9. Pirkimo sutarties įvykdymo užtikrinimas ir (ar) užtikrinimą patvirtinantis dokumentas per 5 (penkias) darbo dienas nuo TIEKĖJO rašytinio pareikalavimo pateikimo momento grąžinamas TIEKĖJUI, jei jis laiku ir tinkamai įvykdė visus sutartinius įsipareigojimus arba Pirkimo sutarties įvykdymo užtikrinimas tapo nebereikalingas dėl kitų priežasčių.

## 12.10. Kai Pirkimo sutarties trukmė ilgesnė nei 1 (vieni) metai, TIEKĖJAS gali pateikti tokios pat vertės dydžio Pirkimo sutarties įvykdymo užtikrinimą ne visam Pirkimo sutarties galiojimui, tačiau ne trumpesniam nei 1 (vienerių) metų laikotarpiui. Tokiu atveju, Pirkimo sutarties įvykdymo užtikrinimo galiojimo terminą TIEKĖJAS privalo pratęsti ne vėliau nei pasibaigia pateikto Pirkimo sutarties įvykdymo užtikrinimo galiojimo terminas. Pirkimo sutarties įvykdymo užtikrinimo galiojimo termino pratęsimo (kai Pirkimo sutarties užtikrinimas pateiktas trumpesniam laikui, nei Pirkimo sutarties galiojimas) tvarkos pažeidimas laikomas esminiu Pirkimo sutarties pažeidimu.

*Pasirinkus netaikyti Pirkimo sutarties įvykdymo užtikrinimo (12.1. p.):*

[12.1. Pirkimo sutarties įvykdymo užtikrinimas netaikomas.]

# 13. Susirašinėjimas

## 13.1. Visi pranešimai, sutikimai ir kitas susižinojimas, kuriuos Šalis gali pateikti pagal šią Pirkimo sutartį, teikiami lietuvių kalba. Visa informacija, įspėjimai ar pranešimai, susiję su šia Pirkimo sutartimi, privalo būti raštiški ir turi būti siunčiami elektroniniu paštu, registruotu laišku ar kurjeriniu paštu (su patvirtinimu apie įteikimą) arba įteikiami pasirašytinai Pirkimo sutarties rekvizituose nurodytais adresais kitai Pirkimo sutarties Šaliai. Pranešimai kitai Pirkimo sutarties Šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos gavimo patvirtinime nurodytą dieną. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnį pranešimą.

## 13.2. Jei pasikeičia Šalies adresas ir (ar) kiti Pirkimo sutartyje nurodyti duomenys, tokia Šalis turi informuoti kitą Šalį pranešdama ne vėliau, kaip per 3 (tris) darbo dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Pirkimo sutarties sąlygoms arba ji negavo jokio pranešimo, išsiųsto pagal tuos duomenis.

# 14. Asmens duomenų tvarkymas

## 14.1. Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Pirkimo sutarčiai vykdyti duomenų tvarkymo teisėtumas grindžiamas būtinybe įvykdyti Pirkimo sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Pirkimo sutarčiai vykdyti, apie tai, kad jų asmens duomenys bus Šalių tvarkomi Pirkimo sutarties vykdymo tikslais.

## 14.2. Kiekviena Šalis kitos Šalies pateiktus jos darbuotojų, įgaliotų asmenų, subtiekėjų darbuotojų ar kitų atstovų, taip pat kitų asmenų duomenis tvarkys šios Pirkimo sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

## 14.3. Kiekviena Šalis kitos Šalies pateiktus asmens duomenis saugos visą Pirkimo sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

## 14.4. Kiekviena Šalis kitos Šalies pateiktus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių Prekių teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems Prekių teikėjams, Viešųjų pirkimų tarnybai, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. TIEKĖJAS PIRKĖJO pateiktus asmens duomenis gali teikti asmenims, kuriuos jis turi teisę pasitelkti šios Pirkimo sutarties vykdymui.

## 14.5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.

## 14.6. Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardinti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

## 14.7. Asmens duomenų tvarkymas gali būti aptariamas papildomu Šalių susitarimu, pridedamu prie Pirkimo sutarties (kai jis yra sudaromas).

# 15. Antikorupciniai įsipareigojimai

## 15.1. Tiekėjas įsipareigoja vykdant šią Pirkimo sutartį užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką PIRKĖJO sprendimams, gauti konfidencialios informacijos.

## 15.3. Pirkimo sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti teisės aktų nustatyta tvarka.

# 16. Ginčų sprendimo tvarka

## 16.1. Dėl Pirkimo sutarties kylantys ginčai sprendžiami derybų būdu, o per 30 (trisdešimt) dienų nuo derybų pradžios nepavykus išspręsti ginčo derybų būdu, ginčas bus sprendžiamas Lietuvos Respublikos civilinio proceso kodekso nustatyta tvarka Lietuvos Respublikos teismuose.

## 16.2. Kilę ginčai nesudaro pagrindo šalims atsisakyti vykdyti savo prievoles pagal Pirkimo sutartį.

# 17. Baigiamosios nuostatos

## 17.1. Pirkimo sutartis yra elektroniniu būdu suformuota CPO LT Elektroniniame kataloge, remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta PIRKĖJO ir TIEKĖJO.

## 17.2. Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

## 17.3. Pirkimo sutarčiai ir visoms iš šios Pirkimo sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Pirkimo sutartis sudaryta ir turi būti aiškinama pagal Lietuvos Respublikos teisę.

## 17.4. Visus kitus klausimus, kurie neaptarti Pirkimo sutartyje, reguliuoja Lietuvos Respublikos teisės aktai.

## 17.5. TIEKĖJAS neturi teisės perleisti visų arba dalies teisių ir pareigų pagal Pirkimo sutartį jokiai trečiajai Šaliai be išankstinio raštiško kitos Šalies sutikimo.

## 17.6. Pirkimo sutartis yra vieša ir PIRKĖJAS turi teisę ją viešinti teisės aktų nustatyta tvarka. Šalys supranta ir patvirtina, kad Pirkimo sutarties ir Pirkimo sutarties priedų sąlygos nelaikomos konfidencialia informacija. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## 17.7. Šią Pirkimo sutartį pasirašantis TIEKĖJO atstovas patvirtina, kad veikia neviršydamas jam suteiktų įgalinimų, kurie jam suteikti nepažeidžiant Lietuvos Respublikos įstatymų, TIEKĖJO įstatų ir (ar) kitų steigimo dokumentų, TIEKĖJO valdymo organų sprendimų bei jais patvirtintų reglamentų ir kitų teisės aktų reikalavimų.

## 17.8. Šią Pirkimo sutartį pasirašantys Šalių atstovai patvirtina, kad Pirkimo sutartis sudaryta be ekonominio spaudimo, laisva Pirkimo sutarties Šalių valia, ją pasirašantys Pirkimo sutarties Šalių atstovai Pirkimo sutartį perskaitė, suprato jos turinį, pasekmes ir jos sudarymas visiškai atitinka Šalių valią, ketinimus ir interesus.

## 17.9. Pirkimo sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba Pirkimo sutartis pasirašyta naudojantis saugiu elektroniniu parašu.

## Pirkimo sutarties priedas yra neatskiriama sudedamoji Pirkimo sutarties dalis.

|  |  |  |
| --- | --- | --- |
| PIRKĖJAS |  | TIEKĖJAS |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |  | [Pavadinimas, adresas,  kodas ir PVM mokėtojo kodas  [A/S sąskaitos Nr.]  [Banko pavadinimas]  [Tel.]  [Faks.]  [El. paštas] |
| Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |  | Už Pirkimo sutarties vykdymą atsakingas asmuo:  [vardas, pavardė, pareigos]  [Tel.] |
|  |  |  |
| Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Pirkimo sutarties [CPO LT pirkimo numeris] priedas „TIEKĖJO pasiūlymas“**

1. Prekių Techninė specifikacija ir kainos

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekėskodas** | **Prekės pavadinimas, identifikaciniai duomenys, aprašymas** | **Prekės kiekio riba, vnt.** | **Prekės vnt. įkainis, Eur**  **be PVM** | **Suma už maksimalų Prekės kiekį, Eur be PVM \*** |
| 1. |  | Specifikacija: [UŽSAKOVO pasirinkta Prekė, jos techninė specifikacija, kiti Prekės identifikavimo duomenys] | [UŽSAKOVO nurodytas maksimalus Prekių kiekis] | [TIEKĖJO pasiūlyta Prekės kaina eurais be PVM] | [suma eurais, įskaitant centus] |
| ... | ... | ... | ... | ... | ... |
| **Suma, Eur be PVM** | | | | | [bendra suma eurais, įskaitant centus] |
| **PVM suma, Eur** | | | | | [suma eurais, įskaitant centus] |
| **Suma, Eur su PVM\*** | | | | | [suma eurais įskaitant centus] |

\*suma neapriboja Pirkimo sutarties vykdymo, ji naudojama tik pasiūlymų vertinimui pirkimo metu.

2. Pradinės sutarties vertė (be PVM): [Pradinės sutarties vertė yra lygi laimėjusio tiekėjo pasiūlymo kainai be PVM, apskaičiuotai sudauginus maksimalų prekių kiekį iš laimėjusio tiekėjo pasiūlyto įkainio (-ių) be PVM.]

3. UŽSAKOVAS nebegali daugiau pirkti pagal Pirkimo sutartį, kai pasiekiamas bent vienas iš numatytų kriterijų – maksimalūs Prekių kiekiai arba maksimali pirkimui skirta lėšų suma, priklausomai nuo to, kas įvyksta anksčiau.

4. TIEKĖJO subtiekėjai

4.1. [TIEKĖJO subtiekėjai, kurių pajėgumais remiamasis vykdant Pirkimo sutartį ir siekiant atitikti kvalifikacinius reikalavimus]

4.2. [TIEKĖJO subtiekėjai, kurių pajėgumais nesiremia vykdant Pirkimo sutartį]